《满江红（滕王阁）》
宋代·袁去华

画栋珠帘，临无地、沧波万顷。云尽敛、西山横翠，半江沈影。斜日尽边回白鸟，晚烟深处迷渔艇。听棹歌、游女采莲归，声相应。

愁似织，人谁省。情纵在，欢难更。满身香犹是，旧时荀令。宦海归来尘扑帽，酒徒散尽霜侵鬓。最愁处、独立咏苍茫，西风劲。

作者简介：袁去华，字宣卿，江西奉新（一作豫章）人。生卒年均不详，约宋高宗绍兴末前后在世。绍兴十五年（公元一一四五年）进士。改官知石首县而卒。善为歌词，尝为张孝祥所称。去华著有适斋类稿八卷，词一卷，著有《适斋类稿》、《袁宣卿词》、《文献通考》传于世。存词90余首。